Diari Oficial de la Generalitat Valenciana


Sumari del DOGV 4486, del 24-04-2003 (2003/4215)

RESOLUCIÓ de 28 de febrer de 2003, del conseller d'Obres Públiques, Urbanisme i Transports, per la qual s'aprova definitivament la Modificació Puntual núm. 12 de les Normes Subsidiàries del municipi d'Agost (Alacant).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4486

Data del DOGV
:   24-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4215


Data del document
:   28-02-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Agost
    * pla d'urbanisme

RESOLUCIÓ de 28 de febrer de 2003, del conseller d'Obres Públiques, Urbanisme i Transports, per la qual s'aprova definitivament la Modificació Puntual núm. 12 de les Normes Subsidiàries del municipi d'Agost (Alacant). [2003/4215]
  
Vist l'expedient relatiu a la Modificació Puntual núm. 12 de les Normes Subsidiàries del municipi d'Agost (Alacant) i de conformitat amb els següents:
  
Antecedents de fet
  
Primer
  
L'Ajuntament d'Agost va acordar l'exposició pública durant un mes, mitjançant Acord del Ple de 25 de juliol de 2002, del projecte de Modificació Puntual núm. 12 de les Normes Subsidiàries, i es va publicar l'anunci en el Diari Oficial de la Generalitat Valenciana núm. 4.317, de 20 d'agost de 2002, i en el diari Información, de 6 d'agost de 2002. Després del pertinent període d'exposició pública, en el qual no es van presentar al·legacions, segons el mateix Acord del Ple de 25 de juliol de 2002, en l'apartat segon, la mencionada modificació es considera provisionalment aprovada d'acord amb el que disposa l'apartat 3 de l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està integrada per memòria justificativa, plans d'informació i d'ordenació, tot això acompanyat d'estudi de detall en illa escolar del nou centre d'ensenyament secundari.
  
Tercer
  
El dia 19 de desembre de 2002, la Comissió Territorial d'Urbanisme d'Alacant, va acordar informar favorablement la Modificació Puntual núm. 12 de les Normes Subsidiàries del municipi d'Agost (Alacant) i elevar proposta d'aprovació definitiva al conseller d'Obres Públiques, Urbanisme i Transports.
  
Quart
  
Amb data 27 de febrer de 2003, el conseller d'Obres Públiques, Urbanisme i Transport, va emetre dictamen, i informava favorablement la modificació de les zones verdes afectades per la Modificació Puntual núm. 12 de les Normes Subsidiàries del municipi d'Agost (Alacant).
  
Fonaments de dret
  
Primer
  
El procediment seguit per l'Ajuntament resulta de conformitat amb el que preveu l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i 175 de Reglament de Planejament de la Comunitat Valenciana, aprovat per Decret 201/1998, de 15 de desembre, del Govern Valencià (RPCV).
  
Segon
  
La documentació es considera completa, d'acord amb el que disposa l'article 27 de la LRAU i concordants del RPCV.
  
Tercer
  
L'objecte de la modificació puntual és adequar el planejament urbanístic al projecte de construcció del nou Col·legi Públic la Rambla. La proposta es justifica en la necessitat de donar compliment al programa del col·legi públic junt amb les condicions d'orientació d'este, i es planteja la regularització geomètrica amb la consegüent ampliació de la parcel·la escolar en 38.76 m². Tal ampliació comporta la redefinició del vial de la vora, les característiques geomètriques i superficials de la qual es mantenen, i es modifica al mateix temps la superfície del parc urbà adjacent al vial.
  
En definitiva es planteja la modificació puntual per a l'ajust de detall de la parcel·la dotacional-escolar, viari i zona verda adjacent. No obstant això, un segon grup d'ajusts centrats en les condicions de reculada dels edificis de l'institut queda confiat a l'estudi de detall presentat, tot això en virtut de l'article 34 condicions dels usos dotacionals de les vigents Normes Subsidiàries.
  
La parcel·la dotacional destinada a equipament, segons consta en les Normes Subsidiàries, té una superfície de 5.791,70 m², i amb la regularització proposada aconseguiria 5.830,46 m². Encara que resulta alterada la zona verda amb una disminució de 38,76 m², la dita quantitat representa únicament un 0,00972% de la superfície, la qual cosa resulta insignificant, ja que a més la dita superfície es destina a l'increment d'altres sòls dotacionals.
  
Conseqüència de la modificació, resulten afectats els plans de sòl urbà: alineacions, pla núm. 4.2 i qualificació, pla núm. 5.
  
L'article 42.3 de les Normes Subsidiàries establix que quan tota l'illa es destine a dotacions, es permetrà: una edificabilitat màxima de 1.00 m²/m², una altura màxima de tres plantes i reculades mínimes respecte a límits de 3 metres, excepte al frontal que ha de ser de 5 metres.
  
La superfície del solar és 5.830,46 m². Segons consta en la documentació presentada, en la memòria del projecte bàsic presentat en la Conselleria de Cultura, la superfície construïda total és 2.818.48 m², inferior a la màxima per a 1.00 m²/m².
  
La proposta de l'estudi de detall és ajustar les alineacions de l'edificació proposada de la forma següent:
  
- Reculades a façanes: els edificis podran arribar a l'alineació del carrer.
  
- Reculades a límits restants: la distància a límit serà com a mínim de 3,00 m.
  
Quart
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 40 de la LRAU.
  
Cinqué
  
Atés que el present expedient comporta alteració de zones verdes, de conformitat amb l'article 55.4 de la LRAU, s'ha emés el preceptiu informe del conseller d'Obres Públiques, Urbanisme i Transports en exercici de les funcions del Consell Superior d'Urbanisme, segons el que establix la disposició transitòria novena de la LRAU, sense que siga preceptiu per a este cas concret, la intervenció del Consell Jurídic Consultiu, donat l'objecte específic de la modificació plantejada.
  
Sisé
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a previ dictamen de la Comissió Territorial d'Urbanisme, dictamen que en el cas de municipis de menys de 50.000 habitants tindrà directament efectes de resolució executòria. No obstant això, en el present cas, en tractar-se d'una ordenació que altera la qualificació de zones verdes, de conformitat amb el que establix la disposició transitòria novena de la LRAU, l'aprovació definitiva correspon al conseller, amb l'informe previ de la Comissió Territorial d'Urbanisme.
  
Vists els preceptes legals citats, i la resta de disposicions de general i pertinent aplicació, segons l'acord de la Comissió Territorial d'Urbanisme d'Alacant, resolc:
  
Aprovar definitivament la Modificació Puntual núm. 12 de les Normes Subsidiàries del municipi d'Agost (Alacant).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.
  
València, 28 de febrer de 2003.- El conseller: José Ramón García Antón.